open-index/open-wikipedia-markdown huggingface dataset:
The Doors

Ang **The Doors** pintuan ay isang Amerikanong rock band na nabuo sa Los Angeles (California), noong Hulyo, 1965 at natunaw noong 1973. Kasama sa Jefferson Airplane, Greatful Dead and Pink Floyd, naging isa sa mga pinakadakilang exponents ng 60s psychedelic group ay itinuturing na isa sa mga pinaka-mabisa sa kasaysayan rock.

Bagaman ang pintuan career natapos noong 1973, ang kanilang katanyagan ay nanatili. Ayon sa RIAA, sila ay naibenta 32,500,000 certified yunit sa Estados Unidos. Ang banda ay naibenta higit sa 100 milyong album sa buong mundo. 

Ray Manzarek at Robby Krieger may nalibot bilang "Manzarek - Krieger" -na legal na isyu, "Ray Manzarek at Robby Krieger ng ​​ang pintuan" - paglalaro lamang kanta mula sa orihinal na grupo ang pintuan ay ang unang American band na maipon sa walong magkakasunod na gold album. Sa 1993, ang pintuan ay kasama sa Rock and Roll Hall of Fame.

Doors
Pambata (magasin)

Ang magasing ***Pambata*** ay unang inilathala noong 1979 ng Communication Foundation for Asia (CFA) ni itinatag ni Padre Cornelio Lagerwey, isang misyonerong Olandes. Ito ay may tanggapang matatagpuan sa Santa Mesa, Maynila, Pilipinas. Ito ay pang-akademikong tulong sa pag-aaral sa mababang paaralan para sa mga asignaturang tulad ng agham, matematika, Ingles at araling panlipunan. Nagbibigay ito ng impormasyon hinggil sa agham at teknolohiya, balarila at talasalitaan, kasaysayan at heograpiya, kalusugan, matematika, panitikan, at mga sining. Tumanggap ito ng natatanging pagkilala mula sa Philippine Board on Books for Young People (PBBY) noong 1999 at Catholic Mass Media Awards (CMMA) noong 2000. Ito ay nauugnay sa iba pang babasahing gaya ng *Gospel Komiks*, edisyong Ingles at Filipino; *Baby Jesus* para sa mga mag-aaral sa paunang elementarya; *Jesus* para sa mga mag-aaral mula una hanggang ikatlong baitang; *Gospel Komiks Magazine* para sa kabataan; at *Gospel Now* para sa mga mag-aaaral sa mataas na paaralan at mga mag-aaral sa unang taon sa kolehiyo.

## Sanggunian
Sipag Pinoy

Ang ***Sipag Pinoy*** ay isang pahayagan ng Kagawaran ng Paggawa at Empleyo sa Pilipinas. Ang tanggapan nito ay matatagpuan sa Intramuros, Maynila. Naglalaman ito  ng mga balita at lathalain hinggil sa mga ugnayang pang-industriya, mga opisyal at kawani ng pamahalaan, mga batas sa paggawa, at iba pang usapin at kaganapan sa sektor ng paggawa sa Pilipinas.

## Sanggunian
## Panlabas na kawing
*The Official Website of the Department of Labor and Employment

Kaurian:Mga pahayagan sa Pilipinas
Patakarang pampubliko

Ang **patakarang pampubliko** ay isang gabay na sang-ayon sa batas at mga panuntunang institusyonal para sa mga isinasagawang pagkilos ng sangay tagapagpaganap ng isang estado bilang tugon sa mga isyung hinaharap nito. Ang saligan nito ay binubuo ng mga pambansang konstitusyonal na batas. Pinapayagan din ng batas na masaklaw ang interpretasyon at mga regulasyon na maaaring ipataw ng hudikatura. Ang matibay na patakarang pampubliko ay kinakailangang solusyunan ang mga suliranin sa episyente at epektibong paraan, magbigay hustisya, sumuporta sa mga alituntunin at institusyong pampamahalaan, at manghikayat ng aktibong pagkamamamayan.

Sa pagpapakahulugan ng ibang mga iskolar, ito ay isang sistema ng "mga pamamaraan, mga hakbang pampamamalakad, mga batas, at mga priyoridad sa pondo ukol sa isang usapin na itinalaga ng pamahalaan o ng mga kinatawan nito."  Ito ay karaniwang kinakatawan sa konstitusyon, mga batas, at mga desisyon ng hukuman.

Sa Estados Unidos, ito ay tumutukoy hindi lamang sa bunga ng mga patakaran kundi pati sa pagdedesisyon at pagsusuri sa mga desisyon ng pamahalaan.  Bilang isang akademikong disiplina, ang patakarang pampubliko ay pinag-aaralan ng mga propesor at mga mag-aaral sa mga paaralan ng patakarang pampubliko ng mga pangunahing pamantasan sa bansa. Ang propesyonal na samahan ng mga nagsasapraktika, mga mananaliksik, mga iskolar, at mga mag-aaral ng patakarang pampubliko sa Estados Unidos ay ang *Association for Public Policy Analysis and Management*.

Kategorya:Pamamahala
Kategorya:Patakarang publiko
Kategorya:Agham pampolitika
Pag-inat

[thumb|Isang pag-inat ng isang [tigre sa Siberia]]
Ang **pag-inat** ay isang uri ng pisikal na pag-eehersisyo kung saan ang partikular na kalamnan o litid ay kusang binabaluktot o iniinat upang mapabuti ang pagkababanat ng mga ito at mapanatili ang mabuting kalagayan ng mga naturang kalamnan sa tuwing hindi ito ginagamit. Ang ganitong gawain ay magdudulot ng mga kalamnang malakas at handa sa kahit anong galaw ng katawan. Ang pag-iinat ay ginagamit din upang maibsan ang pagkakaroon ng pulikat.

Ang pag-iinat ay isang likas at karaniwang kilos ng tao at ng mga hayop. Ito ay maaaring sabayan ng paghikab. Karaniwang makikita ang pag-iinat  sa paggising sa umaga, pagkatapos ng mahabang oras na hindi pagkilos, o paglabas sa masisikip na lugar. 

Ang  kakayahan ng katawan na bumaluktot sa pamamagitan ng  pag-iinat ay isa sa mga pangunahing layunin ng pagpapalakas ng pangangatawan. Karaniwan itong ginagawa ng mga manlalaro o atleta bago at matapos ang kanilang pag-eehersisyo upang maiwasan ang maaaring maging pinsala at upang maging mas epektibo ang kanilang pagsasanay. 

Ang pag-iinat ay  maaaring makapinsala kung mali ang pagkakagawa. Napakaraming pamamaraan ng pag-iinat, depende sa kung anong kalamnan ang nais banatin. May mga pag-iinat na hindi epektibo o nakasasama, gaya ng pagkakaroon ng punit sa kalamnan, malubhang paggalaw ng mga laman, pagkawala ng balanse o pangmatagalang pinsala sa mga litid at kalamnan. Ang mga teoriya o paliwanag ukol sa maaring epekto ng iba't ibang uri ng pag-iinat ay hanggang sa ngayon ay pinagtutuunan ng masusing pag-aaral.

Kategorya:Ehersisyo
Eksperimento

Ang **eksperimento** ay isang sistematikong pamamaraan upang patunayan, pabulaanan, o pagtibayin ang kawastuhan ng isang palagay. Ang mga eksperimento ay nagbibigay ng kaliwanagan sa mga sanhi at bunga sa pamamagitan ng pagpapakita ng resulta kapag ang isang partikular na salik ay naimpluwensyahan. Ang mga eksperimento ay nagkakaiba-iba sa kanilang mga layunin at antas, ngunit pare-parehas na gumagamit ng mga prosesong maaaring ulitin at mga lohikal na pagsusuri ng resulta. Mayroon ding mga pag-aaral sa mga likas na eksperimento.

Ang isang bata ay maaaring magsagawa ng isang payak na eksperimento upang maunawaan ang grabidad, habang ang mga siyentipiko naman ay maaring magsiyasat upang mapalawak ang pag-intindi sa isang hindi pangkarawinang bagay. Ang mga eksperimento at iba pang gawaing katulad nito ay mahalaga sa pag-aaral ng agham sa loob ng silid-aralan. Maaari nitong  pataasin ang marka sa mga pagsusulit at nakatutulong din sa pagyabong ng interes ng mga mag-aaral sa kanilang mga aralin, lalo na kapag nagamit nang matagalan. Mayroong iba’t ibang uri ng eksperimento; mula sa mga personal at impormal na paghahambing (halimbawa: pagtikim ng iba't ibang tsokolate upang mahanap ang paborito), hanggang sa mga masinsinang kinokontrol (hal. mga pag-aaral na nangangailangan ng  komplikadong kasangkapan na pinangangasiwaan ng mga siyentipikong naghahangad na makatuklas ng impormasyon tungkol sa mga subatomikong partikula). Ang gamit ng mga eksperimento ay nagkakaiba sa pagitan ng natural at pantaong agham.

Karaniwang kasama sa eksperimento ang mga kontrol na idinesenyo upang mabawasan ang epekto ng mga baryante (*variables*) maliban sa iisang baryanteng malaya. Dahil dito higit na mas maaasahan ang mga magiging resulta sa pamamagitan ng paghahambing ng kontrol at iba pang mga sukat. Ang mga kontrol ay bahagi ng siyentipikong pamamaraan. Mas mainam sa isang eksperimento kung lahat ng baryante ay kontrolado. Sa ganitong klase ng ekperimento, kung lahat ng kontroladong baryante ay gumana katulad ng inaasahan, maaaring sabihin na ang eksperimento ay umaayon sa layunin nito at ang mga resulta ay dahil sa epekto ng variable na sinusuri.

Kategorya:Pananaliksik
Kategorya:Mga eksperimento sa agham
Pamamahalang Makaagham (Scientific Management)

[thumb|332x332px|[Frederick Winslow Taylor|Frederick Taylor (1856-1915), leading proponent of scientific management]]
Ang **Pamamahalang Makaagham** (*Scientific Management*), o Taylorism, ay isang teorya ng pamamahala na nagsusuri ng paggawa (*workflows*). Layunin nito na mapaayos ang kaayusang pang-ekonomiya lalo na ang sa paggawa (*labor productivity*). Isa ito sa mga pinakaunang ginawa upang gamitin ang agham sa inhinyeriya ng mga proseso at sa pamamahala.

Nagsimula ito kay Frederick Winslow Taylor noong 1880s at 1890s para sa mga pagawaang industriyal. Pinakamaimpluwensya ito noong 1910s. Noong 1920s, maimpluwensya pa rin ito ngunit pumasok na ang kompetisyon ng iba pang taliwas na mga ideya at paniniwala. 

Bagamat ang pamamahalang makaagham bilang isang teorya o kaisipan ay hindi na uso o pinaniniwalaan noong 1930s, karamihan sa mga ideya at konsepto nito ay mahalagang bahagi pa rin ng Inhinyerang Industriyal sa kasalukuyan. Kabilang na rito ang mga sumusunod: pagsusuri (*analysis*); *synthesis*; lohika (*logic*); rasyonalisasyon (*rationalization*); empirisismo (*empiricism*); etika ng paggawa (*work ethic*); kahalagahan at pagtapon o pag-alis ng basura; standardisasyon ng mga pinakamahusay na gawain; pagkadismaya sa tradisyong pinapanatili para lamang sa sarili nitong kapakanan o upang pangalagaan ang katayuan sa lipunan ng mga partikular na manggagawa na mayroong partikular na mga kakayahan; ang pagpapalit ng craft production tungong mass production; at ang pagpapalitan ng kaalaman ng mga manggagawa sa mga kapwa manggagawa.

## Notes
Paglalaan ng yaman

Ang **paglalaan ng yaman** (sa Ingles: *resource allocation* o *resource management*) ay ang pagtatalaga ng mga magagamit na mapagkukunang-yaman upang magamit sa iba't ibang paraan. Sa konteksto ng isang kabuuang ekonomiya, ang mga mapagkukunang-yaman ay maaaring ilaan sa iba't ibang paraan, katulad ng mga merkado o sentral na pagpaplano. Sa pamamahala ng mga proyekto, ang alokasyon ng yaman ay ang pag-tatakda ng mga aktibidad at ng mga mapagkukunang-yaman na kailangan ng mga ganoong gawain, habang isinasaalang-alang ang parehong pagkakaroon ng mapagkukunang-yaman at ang oras ng proyekto.

Sa ekonomiya, ang pampublikong pananalapi ay may kaugnayan sa tatlong malalawak na saklaw: ang  makroekonomikong pagpapanatag, ang distribusyon ng kita at yaman, at ang alokasayon ng mga mapagkukunang-yaman. Karamihan ng mga pag-aaral sa alokasyon ng mga mapagkukunang-yaman ay nakatuon sa paghahanap ng mga kondisyon kung saan ang mga partikular na mekanismo ng alokayon ng yaman ay nagbubunga sa episyenteng Pareto na sinasabing walang partido ang mapapabuti nang walang mapapahamak na ibang partido.

Sa estratehikong pagpaplano, ang alokasyon ng yaman ay isang plano sa paggamit ng mga mapagkukunang-yaman. Halimbawa ay ang yamang-tao, lalong-lalo na sa sandaling panahon, na nais makamit ang mga layunin para sa hinaharap. Ito ay ang proseso ng paglalaan ng mga kulang na mapagkukunang-yaman upang mapabilang sa iba't ibang proyekto o mga yunit ng negosyo.

## Tingnan din 
* Korupsiyon

Kaurian:Ekonomiya
Prodyuser sa telebisyon

Ang **prodyuser sa telebisyon** ay ang taong nangangasiwa sa lahat ng aspekto na mayroon sa produksyon ng bidyo sa isang programa sa telebisyon. May mga prodyuser na hindi lamang limitado sa pamamahala ng programa dahil maaari silang lumikha ng mga bagong programa at ihain ito sa mga himpilan ng telebisyon para maipalabas. Kapag natanggap ang programa, mas abala na ang prodyuser sa negosyong aspekto ng programa tulad ng badyet at mga kontrata.  Ang ibang prodyuser naman ay mas abala sa pang-araw-araw na trabaho tulad ng pagsusulat ng senaryo, pagdisenyo ng *set*, paghahanap ng mga gaganap o *casting* at pagdidirehe.
 
May iba't ibang klase ng prodyuser sa isang programa sa telebisyon. Ang isang tradisyunal na prodyuser ay ang siyang namamahala sa pera na nakalaan sa palabas at sa pagtatakda nito ngunit hindi na ito karaniwan sa modernong telebisyon. 

## Mga uri ng prodyuser sa telebisyon 
Ang iba't ibang uri ng prodyuser sa industriya ngayon ay ang mga sumusunod (ayon sa taas ng tungkulin): 
;Punong prodyuser
:Mayroong apat na kahulugan ang katawagang ito sa Hilagang Amerika. Ang showrunner ay ang *chief executive* (punong ehekutibo) – ang namamahala sa lahat ng may kinalaman sa produksyon ng palabas. Itinuturing na pinakamataas na posisyon ito dahil siya ang responsable sa pagbuo at araw-araw na pangangasiwa ng palabas. Ang mga nakagawa na ng palabas, kilala na at may nauna nang nasagawang akda, ay awtomatikong ginagawaran ng titulong punong prodyuser, kahit na umalis na sila sa programa.  Ang mga punong prodyuser ay maaaring maging mga showrunner, mga punong manunulat, CEO ng kumpanya ng produksyon na namamahala sa palabas o prodyuser mula sa tauhang nagsusulat na nakaangat sa puwesto.

Kaurian:Prodyuser sa telebisyon
Komunikasyong biswal

Ang **komunikasyon biswal** ay ang paggamit ng mga elementong biswal upang ihatid ang mga ideya at impormasyon na kinabibilangan ng (subalit hindi limitado sa) mga paskil, tipograpiya, guhit, disenyong grapiko, ilustrasyon, disenyong industriyal, pagpapatalastas, animasyon, at mga mapagkukunang elektroniko. Mayroon nang komunikasyong biswal ang mga tao noong pang panahon bago ang kasaysayan. Sa loob ng makabagong kalinangan, may ilang mga uri at katangian kapag sinasabi ang mga elementong biswal, binubuo ang mga ito ng mga bagay, modelo, grapiko, diyagramo, mapa at litrato. Sa labas ng iba't ibang uri ng katangian at elemento, may pitong bahagi ang komunikasyong biswal: kulay, hugis, mga tono, tekstura, pigura-pundo, balanse, at herarkiya. 

## Ang pag-aaral ng komunikasyong biswal 
thumb|*Für immer und ewig*, ika-19 dantaon
Ang mga mag-aaral ng komunikasyong biswal ay tinuturuan ng panimulang pisika ng liwanag, anatomiya at pisyolohiya ng mata, teoryang kognitibo at pagkaunawa, teoryang kulay, sikolohiyang Gestalt, estetika, natural na huwarang sa pag-babasa, prinsipyong pangdisenyo, semiotiks, panghikayat, mga aksyon at mga tipong-imahe (*image-types*) sa pagkuha ng kamera, at iba pa. Ang mga kolehiyo para sa komunikasyong biswal ay nagkakaiba sa kanilang kaparaanan ngunit karamihan ay pinagsasama ang teoya at pagsasanay sa ilang porma.

## Pagsusuring pang-imahen 
Ang komunikasyong biswal ay naglalaman ng aspetong pang-imahen. Ang interpretasyon ng imahen ay subhetibo at para maunawaan ang kalaliman at kahulugan, o iba't ibang kahulugan, na ipinararating sa imahen ay kinakailangan ng pagsusuri. Ang mga imahen ay maaaring masuri sa paggamit ng iba't ibang perspektibo, halimbawa ang anim na mga pangunahing perspektibong inilahad ni Paul Martin Lester:
### Perspektibong pansarili
Kapag mayroong opinyon ang tagamasid ukol sa imaheng nakabase sa kanilang pansariling saloobin, ang pansariling tugon ay umaasa sa saloobin at pinahalagahan ng tagamasid. Ito ay maaaring magkaroon ng hindi pagkakasundo sa pinahahalagahan ng kultura. Tuwing natatanaw ng tagamasid ang imahen na may kasamang pansariling saloobin din, mahirap ngayon baguhin ang pananaw ng imahen sa tagamasid, kahit na ang imahen ay maaari ding matanaw sa iba pang paraan. 

## Mga sanggunian 
Kategorya:Disenyo ng komunikasyon
Kategorya:Disenyo
Utak Boltzmann

Ang **utak Boltzmann** ay isang pinalalagay na nilalang na may alam sa sarili na nabuo dahil sa mga sapalarang pagbabago na nagresulta mula sa isang estado ng kaguluhan. Ang ideyang ito ay pinangalan para kay Ludwig Boltzmann (1844 - 1906), isang pisista na nagtaguyod ng pananaw na ang sandaigdig ay maoobserbang nasa isang estadong malayong mangyari at hindi balanse dahil sa ganitong estado lamang makaktagpo ng mga utak na may alam sa sansinukob.

Ang konsepto ng utak ni Boltzmann ay madalas sabihing isang pisikal na kabalintunaan (Madalas rin itong tawaging na "kabalintunang anak ng utak Boltzmann"). Sinsabi ng kabalintunaang ito na pag kinunsidera ang probabilidad ng ating kasalukuyang sitwasyon bilang nilalang na may alam sa sarili at nakalagay sa isang organisadong kapaligiran, kalaban ang probabilidad ng nagtatanging nilalang na may alam sa sarili sa isang walang katangiang termodinamikong pagkahalo-halo, may mas malaking probabilidad ang nauhili kaysa sa nauna.

Ang konsepto ng utak Boltzmann ay unang iminungkahi bilang isang dahilan kung bakit nakakapag-obserba tayo ng malaking antas ng organisasyon sa sandaigdig (isang katanungang karaniwang pinag-uusapan sa mga diskusyong 'entropy' sa kosmolohiya). 

*Isinalin mula sa orihinal na artikulo*

Kategorya:Pisika teorika
Kategorya:Termodinamika
Kategorya:Estadistikal na mekanika
Panudla

na piraso]]
Ang **panudla** ay isang bagay na inihagis sa espasyo (may laman o wala) sa pamamagitan ng puwersa. Bagaman kahit anumang mga bagay na gumagalaw sa isang espasyo (halimbawa ay ibinatong bola ng beysbol) ay maaaring tawaging panudla, karaniwang tumutukoy ang katagang ito sa mga pangmalayuang sandata. May mga ekwasyong pang-matematika na ginagamit para suriin ang pagtilapon ng panudla.

Ang mga pana, suligi, sibat at mga katulad na sandata ay tinitira sa pamamagitan ng likas na puwersang mekanikal na nilalapat gamit ang ibang gamit. Bukod sa pagbato ng walang gamit, ilan sa mga mekanismo ay ang *catapult*, tirador at busog.

Ang iba pang mga sandata ay ginagamitan ng pagsiksik o paglawak ng hangin bilang puwersang nagpapagalaw sa kanila. 

Kaurian:Munisyon
Kawad

]]
Ang **kawad** ay isang silindrong hibla ng bakal na ginagamit bilang pang dala ng mga mekanikal na karga o kuryente at mga senyales pang telekomunikasyon. Ito ay binubuo ng bakal na isinuot sa isang *drawplate*. Ang kawad ay may iba ibang pamantayan ng sukat. Ang kawad din ay kadalasang binubuo ng kumpol ng mga hibla ng bakal na mas tamang tinatawag na isang lubid ng kawad sa industriya ng mekaniko o kurdon sa industriya ng kuryente. 

Ang kawad ay pwedeng buo, hibla-hibla, o nakatirintas. Bagaman ito ay kadalasang pabilog pag hinati sa 90 na anggulo, ang kawad din ay pwedeng gawing kuwadrado, hugis na may anim na kanto, silsil na kuwadrado, o ibang mga hugis kapag hinati ito sa 90 na anggulo, ito ay marahil ginagamit pandekorasyon, o para sa teknikal na layunin tulad ng pagiging mabisa nito sa mga tunog na lumalabas sa mga ispiker. Isa pang halimbawa dito ay ang disenyong may mga kanto na nakapabilog na gawa naman sa namumukod tangi na silsil ng kawad.

Ang kawad ay pwedeng mapaliit sa ninanais na diyametro at katangian sa pamamagitan ng paulit-ulit na proseso ng pagpapaliit dito o paghulma nito sa mga *drawplates*. Matapos ang mga prosesong ito ng pagpapaliit sa kawad, ang kawad ay maaring initin at hayaang lumamig ng dahan-dahan para mas mapaliit pa o kung ito man ay yari na, ito’y maaaring initin at palamigin nang dahan-dahan para mapalawak ang kapasidad nitong malipat sa hugis na napakanipis, para mapataas ang kapasidad nitong magdala ng kuryente.

Kaurian:Konstruksiyon
Mount Herzl Plaza

**Mount Herzl Plaza** ay central seremonyal plaza sa Bundok Herzl sa Jerusalem. Ang plaza ay ginagamit para sa seremonya ng pagbubukas ng Araw ng Kalayaan Israel bawat taon. Sa hilagang bahagi ng plaza ay ang libingan ng Theodor Herzl, ang tagapagtatag ng modernong pampulitika Zionismo. Ang plaza ay nasa pinakamataas na puwesto ng Bundok Herzl sa sentro ng pambansang sementeryo. Sa 18 Abril 2012, sa panahon ng rehearsals para sa seremonya ng Araw ng Kalayaan, at nagpatirapa sa isang de-koryenteng poste ng ilaw. Pinatay nito ang isang kawal at nakasugat ng pito pang sundalo. Ang sundalo ay nalibing sa militar sementeryo sa malapit.

## Galerya 

File:PikiWiki Israel 656 Hertzels Tomb קבר הרצל.JPG|Libingan Herzl sa Northern side
File:סככה - רחבת הר הרצל.jpg|isang malaglag sa pagtingin sa plaza sa Southern side

## Mga sanggunian 
* the Mount Herzl tragedy  in the israelnationalnews website

Kategorya:Herusalem
Kategorya:Israel
Bagyong Hanna (2015)

Si **Bagyong Hanna**, tinawag na **Bagyong Soudelor** sa labas ng Pilipinas, ay isang namuong sama ng panahon na tumama sa Taiwan at silangang Tsina at kumakailang pinakamalakas na bagyo sa hilagang hemispero sa 2015 at tumama rin sa Kapuluang Mariana.

Ang ika-13 pinangalanang bagyo sa Pasipiko ng 2015, si Hanna ay namuo malapit sa Pohnpei noong Hulyo&nbsp;29. Dahan-dahan muna itong lumakas bago ito 

Itinuturing si Hanna na pinakamatinding bagyong tumama sa Saipan sa loob ng 30&nbsp;taon. Daan-daang kabahayan ang nasira o nawasak at tinatayang aabutin ng isang buwan bago maibalik ang suplay ng kuryente. Sa Taiwan, ang mga pagbuhos ng ulan at lakas ng hangin ay nagdulot ng pagkasira at pagkaputol ng kuryente. Aabot sa 4.85&nbsp;milyong kabahayan ang nawalan ng kuryente, ang pinakamarami sa kasaysayan. Hindi bababa sa 8 ang namatay at 420 ang nasugatan sa Taiwan. Nakaranas din ng pinakamaraming ulan sa loob 100&nbsp;taon ang ilang bahagi ng silangang Tsina na nagdulot naman ng mga nakamamatay na pagbaha at pagguho ng lupa. Hindi bababa sa 21 ang namatay sa Tsina at aabot sa may kabuuang halaga ng 8&nbsp;bilyon yuan (US$1.31&nbsp;bilyon) ang naging pinsala sa ekonomiya.

## Sanggunian 
Kategorya:Bagyo sa Pasipiko
Kategorya:Bagyo sa Pasipiko noong 2015
Kategorya:2015 sa Pilipinas
Kategorya:Bagyo sa Pilipinas ng 2015
Surrealismo

Ang **surrealismo** ay isang kaganapan pang-kalinangan na nag simula noong unang bahagi ng dekada 1920, at nakilala dahil sa mga biswal na gawang sining o sining biswal at sulatin.  Ang naging layunin ng pagkilos na ito ay para lutasin ang dating kumokontrang kondisyon ng pangarap at katotohanan.  Ang mga pinipinta ng mga pintor ay walang lohika o saysay na may detalye na parang kuha ng isang kamera, mga kakaibang nilalang galing sa pangkaraniwang gamit at nabuong pamamaraan sa pagpipinta kung saan nabigyang pahintulot ang  malalim na kaisipan nang layang maipahayag ang sarili.

Ipinapakita ng gawaing surrealismo ang elemento ng sorpresa o pagkagulat, at hindi inaasahang pagkumpara ng mga di nagkakatugmang at walang wakas na mga bagay; gayunman maraming surrealistang pintor at manunulat ay gumagamit nito bilang, una at higit sa lahat, pagpapahayag ng pilosopiya ng pagkilos, at ang mga gawain nila, bilang artipakto o testimonya ng panahon.  Malinaw para kay André Breton, ang kanyang pahayag na ang surrealismo, higit sa lahat ay isang tunay na rebolusyonaryong pagkilos.

Mas nabuo pa ang Sureyalismo mula sa mga gawaing dada noong Unang Digmaang Pandaigdig, at ang kalagitnaan ng pagkilos ay ang Paris. Mula dekada 1920, kumalat ang pagkilos sa iba't ibang lugar sa mundo hanggang sa naimpluwensiya niya ang sining biswal panulatan, pelikula, at musika ng maraming bansa at wika, kasama na rin ang kaisipang politikal at kasanayan, pilosopiya at teoryang panlipunan.

Kaurian:Mga kilusan sa sining
Batayang batas ng termodinamika

Ang **batayang batas ng termodinamika** ay nagsasaad na kung mayroong dalawang sistemang termodinamika na kapwa kaekilibriyong termal ang isa pang sistema, masasabing ang naunang dalawa ay magkaekilibriyong termal din. 

Sinasabing magkaekilibriyong termal ang dalawang sistema kung ang dalawang ito ay pinagdurugtong ng isang harang kung saan tanging init lamang ang nakatatagos, at kung ang mga pisikal na katangian ng dalawang ito ay hindi nagbabago sa paglipas ng panahon. Kung minsan ay sinasabing magkaekilibriyong termal din ang dalawang sistema kahit pa walang nagdurugtong sa dalawa nang sa gayon ay makadaloy ang init mula sa isa patungo sa isa, sa kondisyong hindi magkakagayon kahit pa pagdugtungin ang dalawa gamit ang isang harang kung saan tanging init lamang ang nakatatagos.

Ipagpalagay mong mayroong *n* na mga sistema. Kung ang unang sistema ay kaekilibriyong termal ang ikalawang sistema, na kaekilibriyong termal naman ang ikatlong sistema, at gayon na nga hanggang sa makarating sa ika-(n-1) na sistema na kaekilibriyong termal naman ang ika-n na sistema, masasabing ang lahat ng mga sistemang ito ay makakaekilibriyong termal.

Ang kahulugan ng batas na ito sa pisika ay winika ni Maxwell gamit ang mga katagang: *All heat is of the same kind.* (Iisang uri lamang ang lahat ng klase ng init.) Dahil dito, ang isa pang maaaring pagwiwika sa batas na ito ay: “Makakatumbas ang lahat ng mga harang kung saan tanging init lamang ang nakatatagos.”

Ang batas na ito ay importante upang mabuo ang matematikong pormulasyon ng termodaynamiks, kung saan kinakailangang igiit na ang mga relasyong ekilibriyong termal ay magkakatumbas. Ang kaalamang ito ay kinakailangan upang makabuo ng isang matematikong depinisyon ng temperatura na naipaliliwanag kung bakit gumagana ang mga termometro sa pagsukat ng temperatura.

Kategorya:Termodinamika
Sapindales

Ang **Sapindales** ay isang pagkakasunud-sunod ng eudicots, genetically engineered halaman sa tabi ng order Rosales; sa kasalukuyang klasipikasyon sila isama, bukod sa mga pamilyang mas kilala sa *Citrus*.

Characterized sa pamamagitan ng dalawang whorls ng stamens (minsan isa nabawasan na staminodes), kaya ang mga ito ay nakararami pentacyclic. Nectar disc variable na posisyon (kung minsan ay nabawasan sa mga panloob na glands).

Dahon compound mamayani (kahit na ang citrus ay simple), ang hampas ugali, ang pentamers bulaklak at isang superior obaryo. Ang inflorescences ay cimoses.

Kategorya:Rosids
Rutaceae

**Ang Rutaceae** ay isang pamilya ng mga halaman namumulaklak na kabilang sa mga order Sapindales. Pinagsasama -sama tungkol sa 160 genera at 1,600 na species.
Lahi

Ang **lahi**, bilang isang likhang panlipunan, ay pangkat ng tao na nagtataglay ng magkatulad at natatanging pisikal na katangian. Unang ginamit ang lahi bilang pantawag sa mga taong nagsasalita ng iisang wika at upang itukoy ang bansang kanilang kinabibilangan.  Noong ika-17 siglo ay sinimulan gamitin ang lahi upang ipantawag sa pisikal (i.e *phenotypical*) na katangian ng tao. Simula noong ika-19 na siglo ay mas madalas gamitin ang salitang lahi upang ipangalan sa populasyon ng taong ipinangkat sa henetikal na katangiang itinakda ng *phenotype*. 

Nagbabago ang mga panlipunang paniniwala at pagpapangkat ng lahi sa pagtagal ng panahon, kabilang na ang taksonomiyang pambayan na naglalarawan sa mahahalagang uri ng indibiduwal batay sa mga katangian ipinakikita.  Tinuturing ng mga siyentipiko na nakalipas na ang esensyalismong biyolohikal at sa pangkalahatan ay hindi inirerekomenda ang mga paliwanag na panlahi para sa sama-samang pagtukoy ng kaibahan sa parehong pisikal at pang-asal (*behavioral*) na katangian. 

Kahit na mayroong malawak na kasunduang pang-agham na nagsasabing ang esensyalista at tipolohikal na paglalarawan ng lahi ay hindi tama, ang mga siyentipiko sa buong mundo ay nagpapatuloy na ilarawan ang lahi sa mas magkakaibang paraan, ang  ilan ay may implikasyong esensiyal. Habang ang ilang mananaliksik ay kung minsa’y ginagamit ang konsepto ng lahi upang magpangkat mula sa mga malabong pangkat ng mga katangian, ang iba sa komunidad ng agham ay iminumungkahing ang ideya ng lahi ay ginagamit sa isang payak o simpleng paraan, at sinasabing sa pangkalahatan ng mga tao, ang lahi ay walang kahalagahang taksonomikal sa pamamagitan ng pagsabing lahat ng nabubuhay na tao ay nabibilang sa parehong espesye, *Homo sapiens*, at sub-espesye, *Homo sapiens sapiens.*

Kaurian:Lipunan
Eskisto

Ang **schist** (bigkas: ) o **eskisto** (kung hihiramin ang salitang ) ay isang katamtamang-gradong metamorpikong bato na may katamtaman hanggang malaking butil na makinis at mala-papel na tila magkahilera. Binubuo ito ng 50% ng pahabang mineral,  kadalasang pinapagitnaan ng mga mineral na kwarts at peldespato. Binubuo ang mga pahabang mineral na ito ng mga mika, klorita, talko, ornablenda, grapayt, at iba pa. Ang kwarts ay kadalasang namumuo ng kumpul-kumpol na butil, kung saan nabubuo ang eskistong kwarts.  Namumuo ang eskisto sa mas mataas na temperatura at may mas malalaking mga butil kung ikukumpara sa pilayt.

Ang ngalan ng iba't ibang mga uri ng eskisto ay galing sa mineral na bumubuo sa karamihan ng mga bato. Bilang halimbawa, tinatawag na eskistong mika ang mga eskisto na karamihang binubuo ng mineral na mika, gaya ng muskobita at biotita. Eskistong mika ang karamihan sa mga eskisto, ngunit madalas ding nakikita ang mga eskistong grapayt at klorita. Pinapangalanan din ang mga base ng eskisto ayon sa kakaibang komposisyon ng mga mineral na bumubuo rito, gaya ng eskistong granate, eskistong turmalin, at eskistong glawkopano.

Nakikita nang walang natatanging instrumento ang mga indibiduwal na butil ng mineral, nakaukit ang mga ito sa mala-kaliskis na tekstura ng bato, dahil sa init at presyon. Ang eskisto ay naka-*foliate*, ibig sabihin nito, ay madaling matuklap ang mga butil nito. Nanggaling ang salitang *schist* sa salitang Griyego na *schizen*, na ang ibig sabihin ay paghati, dahil madaling mahati ang eskisto, at mahahati ito sa isang patag na magkakahilera ang mga pahabang mineral.

## Mga sanggunian
Kaurian:Mga bato
Hey! Say! JUMP

Ang **Hey! Say! JUMP** ay isang banda mula sa bansang Hapon na kinabibilangan ng siyam na kasapi na puro lalaki na nasa ilalim ng ahensiyang pantalento na Johnny & Associates.  Tumutukoy ang **Hey! Say!** sa kapanahunang Heisei sa bansang Hapon kung saan noong panahong iyon ay ipinanganak ang mga kasapi nito.  Samantalang tumutukoy ang **JUMP** naman ay akronimo para sa **J**ohnny's **U**ltra **M**usic **P**ower.  Kilala din sila bilang **HSJ** o **JUMP**.

Kategorya:Mga banda mula sa Hapon
Koliseo

thumbnail|300px|Ang Koliseo ng Roma
Ang **Koliseo** o **Koloseo**, na kilala rin bilang ang **ampiteatrong Flavio** (Latin: *Amphitheatrum Flavium*; Italyano: *Anfiteatro Flavio* [anfiteˈatro ˈflavjo]), ay isang *elliptical* na ampiteatro sa gitna ng lungsod ng Roma, Italya. Gawa sa sementado at bato, ito ang pinakamalaking ampiteatrong naitayo kailanman at isa sa mga itinuturing na pinakakahanga-hangang yari ng arkitektura at inhinyero.

Ang Koliseo ay nakatayo sa silangan lamang ng Roman Forum. Ang konstruksyon ay sinimulan sa ilalim ni emperador Vespasiano noong 72 AD, at natapos noong 80 AD sa ilalim ng kanyang kapalit at tagapagmanang si Tito. Ang mga karagdagang pagbabago ay ginawa sa panahon ng kaharian ni Domiciano (81-96). Ang tatlong emperador ay kilala bilang ang dinastiyang Flavia, at ang ampiteatro ay ipinangalan sa Latin dahil sa kaugnayan nito sa kanilang apelyido (*Flavius*).

Ang Koliseo ay kayang punuin ng tinatayang sa pagitan ng 50,000 at 80,000 na manonood, at ginamit sa mga paligsahan ng mga manlalaban o gladyador at mga pampublikong palabas, tulad ng mga hindi totohanang labanan sa dagat, pangangaso ng mga hayop, mga pagpugot ng ulo, mga muling pagsasadula ng mga kilalang labanan, at mga dramang batay sa mitolohiyang Klasiko. Itinigil ang paggamit sa Koliseo para sa aliwan noong unang bahagi ng Gitnang Kapanahunan. Ito ay kinalaunang muling ginamit sa mga layuning tulad ng pabahay, mga pagawaan, mga kuwarto para sa panrelihiyong kaugalian, muog, silyaran, at Kristyanong dambana.  

## Mga sanggunian 
Kategorya:Lungsod ng Roma
Sakit na Chagas

**Ang Sakit na Chagas** , o **American trypanosomiasis**, ay isang  tropikal na sakit na dulot ng parasite o parasito na dulot ng protozoan *Trypanosoma cruzi*. Ang ibang 30 hanggang 40% ng mga tao ay nagkakaroon ng mga karagdagang sintomas pagkalipas ng 10 hanggang 30 taon mula sa unang impeksiyon. Ang mga insektong ito ay kilala sa mga ibang lokal na pangalan, pati na ang: *vinchuca* sa Argentina, Bolivia, Chile at Paraguay, *barbeiro* (ang barber) sa Brazil, *pito* sa Colombia, *chinche* sa Central America, at ang *chipo* sa Venezuela. Ang sakit ay maaari ring maihawa sa pamamagitan ng pagsalin ng dugo, pag-transplant ng organ, pagkain ng pagkaing kontaminado ng parasito, at naihahawa ng ina sa di pa isinisilang na sanggol.

## Pag-aaral Tungkol sa Epidemya 
Tinatayang ang 7 hanggang 8 milyong tao, ang karamihan ay nasa Mexico, Central America at South America ay may sakit na Chagas. Ito ay naging sanhi ng 12,500 na pagkamatay sa bawat taon hanggang noong 2006. Ang malaking bilang ng mga paglipat ng populasyon ang nagparami ng mga lugar na pakakakitaan ng mga kaso ng sakit na Chagas at kasama na ngayon ang mga bansa sa Europa at Estados Unidos. Ang sakit ay unang inilarawan noong 1909 ni  Carlos Chagas na siyang ipinangalan dito. Ito ay nakakaapekto sa mahigit sa 150 na ibang hayop.

## Mga Reperensiya
Kategorya:Nakakahawang sakit
Psyche (sikolohiya)

Sa sikolohiya o dalubisipan, ang **psyche **/ˈsaɪki/ ay ang kabuuan ng isipang-tao, may malay man o hindi. Ang sikolohiya ay ang makaagham o masusing pag-aaral ng isipan. Mahaba ang kasaysayan ng paggamit ng psyche sa sikolohiya at pilosopiya na nagmula pa noong sinaunang panahon, at kumakatawan ito sa isa sa mga pangunahing konsepto upang maunawaan ang katauhan mula sa makaagham na pananaw. Ang salitang Ingles na “soul” ay kadalasang nagagamit lalo na sa mga lumang sulatin sapagkat iisa lamang ang kanilang kahulugan. 

## Etimolohiya 
Ang kahulugan ng griyegong salita na  ψυχή (psūkhē)  ay “buhay”  na kaugnay sa salitang “hininga” mula sa pandiwang  ψύχω (psukhō, “ihipan”). Ang salitang pinagmulan ay nangangahulugan din na “espiritu”, “kaluluwa”, “multo” at “sarili” na kaugnay sa katangiang kamalayan o “psyche”.

## Sikolohiya noong sinaunang panahon 
Ang ideya ng psyche ay napapalibot sa pilosopiya ni Plato.  Sa kanyang  *Phaedo*, nagbigay si Socrates ng apat na argumento ukol sa buhay na walang hanggan at pagsasakabilang buhay matapos ang paghihiwalay ng katawan at kaluluwa. Binaggit din ni Socrates na mas madali makamtan ang karunungan at maranasan ang teorya ng anyo ni Plato dahil hindi ito nahahadlangan ng pisikal na katawan ng tao.

## See also 
## Notes 
Kategorya:Mga pagkabatid ng sarili
Parsing

Ang **parsing** o **pagsuri ng salita** ay ang proseso ng pagsuri ng isang *string* ng mga simbolo, sa likas na wika o sa mga wikang pamprograma, na sumusunod sa mga alituntunin ng isang pormal na balarila.  Nagmula ang katawagang *parsing* mula sa Latin na *pars*, na nangangahulugang bahagi ng pananalita.  Ang parsing ay may kaunting kaibahan sa kahulugan sa iba't-ibang sangay ng lingguwistika at ng agham pangkompyuter. Ang tradisyunal na pagpa-*parse* ng isang pangungusap ay kalimitang ginagawa bilang isang pamamaraan ng pag-intindi sa eksaktong kahulugan ng isang pangungusap, na may tulong galing sa mga aparato tulad ng mga banghay ng pangungusap. Ito ay kadalasan na nagbibigay-diin sa importansya ng mga dibisyon ng balarila tulad ng paksa at panaguri.

Sa lingguwistika ng kompyutasyon, ang parsing ay ginagamit upang sumangguni sa pormal na pagsusuri ng isang kompyuter ng isang pangungusap o lupon ng mga salita sa kanilang mga bahagi, na nagbubunga ng isang *parse tree* na nagpapakita ng kanilang relasyong palaugnayan, na maaari ding magkaroon ng impormasyong semantiko at iba pang impormasyon.

Ang parsing ay ginagamit din sa sikolingguwistika tuwing naglalarawan ng pagunawa ng wika. Sa kontekstong ito, ang parsing ay sumasangguni sa paraan ng pagsusuri ng mga tao sa isang pangungusap o parirala (sa wikang pasalita o teksto) "batay sa nasasakupan ng balarila, pagkilala sa mga bahagi ng pananalita, relasyong palaugnayan, atbp." Ang parsing ay karaniwang ginagamit tuwing tinatalakay kung ano ang naitutulong ng mga panglingguwistikang pahiwatig sa mga tagapagsalita upang maipaliwanag ang mga *garden-path* na pangungusap.

## Mga sanggunian
Kategorya:Palaugnayan
Diyeta

Sa nutrisyon, ang **diyeta** ay ang kabuuan ng pagkain na kinukunsumo ng tao o ng iba pang organismo.

Ang kaugalian sa pagkain ng isang tao ay nakabase sa kanyang habitwal na desisyon o sa kanyang kultura. Ang salitang diyeta ay madalas na nagpapahiwatig sa paggamit ng espesipikong pagkunsumo ng nutrisyon para sa kalusugan o sa pagkontrol sa timbang (na madalas magkaugnay ang dalawa). Kahit kumakain ng karne at gulay ang mga tao, ang bawat kultura at bawat nilalang ay mayroong sari-sariling kagustuhan sa pagkain. Ito ay marahil sa pansariling kagustuhan o dahil sa etikal na rason. Ang sariling pagpili ng pagkain ay maaaring ikabuti o ikasama ng katawan.

Ang kumpletong nutrisyon ay nangangailangan ng paggamit ng bitamina, mineral, at enerhiya ng pagkain sa anyo ng karbohidrata, protina, at taba. Ang kaugalian at pagpili sa pagkain ay may mahalagang tungkulin sa kalidad ng buhay, kalusugan at sa kahabaan ng buhay.

## Mga sanggunian
*Orihinal na salin mula sa en.wikipedia.org/wiki/Diet_(nutrition)

## Mga kawing panlabas
*Nutritionist-Dietitians' Association of the Philippines 

Kategorya:Diyeta
Kategorya:Nutrisyon
Proxemics

Ang **proxemics** o **proksemika** ay isa sa mga subkategorya sa pag-aaral ng di-berbal na pakikipagtalastasan. Kasama sa iba pang kilalang sab-kategorya ang *haptics* (paghawak), *kinesics* (paggalaw), *vocalics* (*paralanguage* o paralingguwistika) at *chronemics* (oras). Inilalarawan ang *proxemics* bilang "magkakaugnay na mga obserbasyon at mga teorya sa paggamit ng tao ng espasyo bilang espesyalisadong elaborasyon ng kultura." Si Edward T. Hall, isang antropologong kultural na bumuo ng salitang *proxemics* noong 1963, ay nagbigay-diin sa epekto ng paggamit ng espasyo sa interpersonal na komunikasyon. Pinaniwalaan ni Hall na ang halaga ng pag-aaral ng *proxemics* ay nakukuha sa pagsusuri hindi lamang sa paraan ng pakikisalamuha ng mga tao sa kapwa sa pang-araw-araw na pamumuhay, kundi maging"“sa pag-organisa ng espasyo sa kani-kanilang mga tahanan at gusali, at higit sa lahat sa pagpaplano ng kani-kanilang bayan."

Sa mga hayop, si Heini Hediger (1908-1992),  isang Swiso na soolohista ay nagbigay-linaw sa pagkakaiba ng layo ng pagtakas, layong kritikal, layong personal at layong sosyal. Ipinaliwanag ni Hall na sa pagkakaroon ng kaunting kataliwasan, tinanggal sa reaksiyong pantao ang layo ng pagtakas at layong kritikal at sa gayon, nakipanayam siya sa daan-daang katao upang mabatid ang makabagong pamantayan para sa pakikipag-ugnayan ng mga tao.

Sa kaniyang gawain ukol sa proxemics, hinati ni Hall ang kaniyang teorya sa dalawang nangingibabaw na kategorya: personal na espasyo at teritoryo. Inilalarawan ng personal na espasyo ang agarang espasyo na nakapalibot sa tao, samantala ang teritoryo ay tumutukoy sa lugar kung saan ang tao ay makapagtanggol laban sa iba. Ang kaniyang teorya tungkol sa teritoryolidad ay ginagamit pati na rin sa pag-uugali ng mga hayop; ang pagsasanggala ng teritoryo ay paraan ng "pagpaparami ng mga uri ng hayop sa pamamagitan ng pagkontrol ng densidad."

Kategorya:Komunikasyong hindi pasalita
Kategorya:Semiotika
Ritwal

[thumb|320x320px|Ritwal na pagtanggap bilang kasapi ng mga batang lalaki sa [Malawi]]
Ang **ritwal** ay ang sunod-sunod na gawaing mayroong mga kilos, salita at mga bagay na idinaraos sa isang malayo o liblib na lugar. Ito ay ginagawa batay sa pagkakasunod-sunod ng mga gawain sa ritwal. Ang mga ritwal ay maaaring iminungkahi ng mga tradisyon ng isang komunidad, kabilang na dito ang isang pangrelihiyong komunidad. Ang mga ritwal ay makikila ngunit hindi nagbibigay kahulugan ng pormalismo, tradisyonalismo, hindi pagbabago, pagsunod sa mga patakaran ng mga namamahala, mga sagradong simbolismo at pagganap.

Ang mga ritwal ay isang katangian ng lipunan. Hindi lamang nito isinasama ang mga seremonyang pangsamba at ang mga sakramento ng isang organisadong relihiyon o kulto ngunit pati na rin ang mga rito ng pagdaan, pagbabayad-puri at mga seremonyang pagpapadalisay, banal na panata ng katapatan, mga seremonyang pangdedikasyon, koronasyon at mga inagurasyon ng mga pangulo, kasal at libing, mga tradisyon sa paaralan at ang pagtatapos sa paaralan, mga pagpupulong ng mga grupo, mga kaganapang pampalakasan, piging para sa Gabi ng Pangangaluluwa, parada para sa mga beterano, pamimili tuwing Pasko at marami pang iba. Marami ring mga gawain ang idinaraos para sa mga konkretong layunin tulad ng pagharap sa husgado, pagpapataw ng parusa sa mga kriminal at ang mga siyentipikong panayam na punong-puno ng mga simbolikong aksyon na iminungkahi ng mga tuntunin o tradisyon na maaari na ring ituring na ritwal. Kahit ang mga pangkaraniwang aksyon tulad ng pakikipagkamay at ang pagsabi ng *hello* o kumusta ay maaari ring tawaging mga ritwal.

Ang larangan ng pag-aaral sa mga ritwal ay nakakita ng madaming salungat na kahulugan para sa salitang ritwal. Isa na rito ay ang kahulugan na ibinigay ni Kyriakidis: ang ritwal ay isang kategorya ng isang tagalabas o *etic* para sa isang pangkat ng aktibidad o kilos na para sa kanya ay hindi makatwiran o pabago-bago. Ang terminong ito ay maaari ring gamitin ng isang tagaloob o *emic* bilang isang pagkilala na ang aktibidad na ito ay maaari ring makita ng tulad ng pagtingin ng isang hindi sinasadyang manonood.

Sa sikolohiya, kadalasang ginagamit ang katawagang ritwal isang teknikal na salita para sa isang paulit-ulit na ugali na sistematikong ginagamit ng isang tao para hadlangan ang pag-aalaala; sintomas ito ng *obsessive–compulsive disorder* o diperensya sa labis na pagkahumaling/pamimilit.

Kategorya:Antropolohiya ng relihiyon
Kategorya:Kasaysayan ng relihiyon
Kategorya:Ritwal
Pampublikong pamamahayag

sa simula ng Janadesh 2007, isang martsa na nagproprotesta sa kakulangan ng karapatan sa lupa ng mga mahirap sa India]]

Ang **pampublikong pamamahayag** o **pagtatalumpati** ay ang paghahayag sa pamamagitan ng direktang pagsasalita o pagbibigay talumpati ng isang indibidwal sa harap ng mga tagapakinig upang manghikayat, magbigay kaalaman, o magbigay aliw. Ang pagtatalumpati ay karaniwang itinuturing na pormal na pakikipag-usap sa pagitan ng isang tao at ng isang pangkat ng mga tagapakinig. Maihahalintulad ito sa pagtatanghal, ngunit ang pagtatanghal ay malimit na kaugnay ng mga gawaing komersyal. Madalas, ang pagtatalumpati ay isinasagawa upang manghimok ng mga tagapakinig.

## Pangkalahatang ideya
Katulad ng ibang uri ng komunikasyon, mayroong limang pangunahing salik ang pagtatalumpati na karaniwang tinutukoy bilang "sino, ano, at para kanino ang inihahayag, gamit ang anong pamamaraan, kalakip ang anong mga epekto sa mga tagapakinig." Ang layunin ng pampublikong pamamahayag ay sumasaklaw mula sa payak na pagsasalin ng impormasyon, sa paghahatid ng kaalaman upang mag-udyok ng pagkilos mula sa tao, hanggang sa paghahayag ng kwento. Ang mga magagaling na mananalumpati ay hindi lamang basta naghahayag ng impormasyon, sila rin ay dapat na makapagbago ng damdamin ng kanilang mga tagapakinig. Ang pagtatalumpati ay maaari ding ituring bilang *discourse community* (pampamayanang panayam). Ang interpersonal na komunikasyon at pagtatalumpati ay parehong mayroong bahagi na sumasaklaw sa mga bagay tulad ng komunikasyong panghikayat, pansariling pag-unlad, pangangalakal, at pangmadlang komunikasyon. Ang pagtatalumpati ay isang mabisang kasangkapan na maaring gamitin sa mga hangarin ng pag-udyok, paghikayat, paghimok, pagsalin, o *ethos*.

Sa kasalukuyan, ang pagtatalumpati sa mga kaganapan sa larangan ng pangangalakal ay isinasagawa ng mga propesyonal na mayroong mga kasunduan sa isa o grupo ng mga tagapagsalita na binabayaran ng 25-30 bahagdang komisyon o sa iba pang mga paraan.

Kategorya:Komunikasyon
Kategorya:Agham pampolitika
Pohnpei

Ang **Pohnpei** (mula sa "sa ibabaw (*pohn*) ng batóng altar (*pei*)" (formerly known as **Ponape**) ay isang pulo sa Kapuluang Senyavin na bahagi ng higit na malaking pangkat ng Kapuluang Caroline. Bahagi ito ng Estado ng Pohnpei, isa sa apat na estado ng Federated States of Micronesia (FSM). Ang Palikir, na kabisera ng FSM, ay matatagpuan sa naturang pulo. Pohnpei rin ang pinakamalaki, pinakamtaaas, pinakamatao at pinakamaunlad na pulo ng FSM. 

Sagana rin sa laksang-buhay ang Pohnpei. Isa ito sa pinakabasâng lugar sa daigdig na may naitataláng antas ng ulan na hihigit sa  taon-taon sa ilang kabundukan. Sa Pohnpei at sa Kosrae lang matatapuan ang punong ka (Terminalia carolinensis).

## Mga sanggunian 
Kategorya:Mga pulo
Kategorya:Federated States of Micronesia
The Wealth of Nations

Ang ***An Inquiry into the Nature and Causes of the Wealth of Nations*** (Tagalog: Isang Pagsasaliksik sa Kalikasan at mga Sanhi ng Kayamanan ng mga Bansa), karaniwang tinutukoy sa pinaikling pangalan nitong ***The Wealth of Nations*** (Kayamanan ng mga Bansa) ay ang obra maestra ng ekonomistang Scot at pilosopong moral na si Adam Smith. Unang nilimbag noong 1776, ang aklat na ito ay naghahain ng isa sa mga kauna-unahang kinalap na paglalarawan sa mga bagay na bumubuo sa yaman ng isang bansa at ngayon ay itinuturing na mahalagang akda sa klasikong ekonomiya. Sa pamamagitan ng pagbubulay ukol sa ekonomiko noong simula ng Rebolusyong Industriyal, ang aklat na ito ay tumatalakay sa mga malawak na tema tulad ng paghahati ng gawain, pagiging produktibo, at malayang pamilihan. 

Ang *The Wealth of Nations* ay inilimbag noong ika-siyam ng Marso, 1776 sa kasagsagan ng *Scottish Enlightenment* (Paliwanag) at Rebolusyong Agrikultural ng mga Scot. Halimbawa, bahagyang naimpluwensiyahan si Alexander Hamilton ng *The Wealth of Nations* sa kanyang pagsulat ng *Report on Manufactures*, kung saan nakasaad ang kanyang pagtutol sa ilang polisiya ni Smith. Isang interesanteng bagay ay binase ni Hamilton ang ulat na ito sa mga ideya ni Jean-Baptiste Colbert, at ang mga ideyang ito rin ni Colbert ang tinugunan ni Smith sa *The Wealth of Nations*.

Marami pang ibang may-akda ang naimpluwensiyahan ng aklat at ginamit itong panimula sa kanilang sariling mga akda, kabilang na sina Jean-Baptiste Say, David Ricardo, Thomas Malthus at kalaunan, si Ludwig von Mises. Tinukoy ng Rusong pambansang makata na si Aleksandr Pushkin ang *The Wealth of Nations* sa kanyang 1833 berso nobelang Eugene Onegin.

Kategorya:Ekonomiya
Kategorya:Aklat
Haras

Ang **Haras** (*Foeniculum vulgare*; Ingles: *fennel*) ay isang bulaklak ng halaman species sa pamilya karot. Ito ay isang matapang, santaunan damong-gamot na may dilaw na mga bulaklak at mabalahibong dahon. Ito ay katutubo sa baybay ng Mediteraneo ngunit ito ay naging malawak na *naturalized* sa maraming bahagi ng mundo, lalo na sa tuyong lupa na malapit sa dagat-baybayin at sa tabing-ilog.

Ito ay isang mataas mabango at flavorful damo sa pagluluto at nakapagpapagaling ay gumagamit at, kasama ang mga katulad na -pagtikim ng anis, ay isa sa mga pangunahing sangkap ng absinthe. Haras Florence o finocchio ay isang pagpipilian na may isang namamaga, bombilya -tulad ng stem base na ay ginagamit bilang isang halaman.

Haras ay ginagamit bilang isang planta ng pagkain sa pamamagitan ng larvae ng ilang mga species Lepidoptera kabilang ang mouse tanga at ang anis swallowtail.
Perehil

Ang **Perehil** o **hardin perehil** (*Petroselinum crispum*; Ingles: *parsley*) ay isang species ng *Petroselinum* sa pamilya Apiaceae, katutubo sa gitnang rehiyon Mediteraneo (timog Italya, Algeria, at Tunisia), naturalized sa ibang lugar sa Europa, at malawak nilinang bilang isang damong-gamot, isang pagandahin, at isang halaman.

Saan ito ay lumalaki bilang isang biennial, sa unang taon, ito porma ng isang pihala ng tripinnate dahon 10-25 cm ( 3.9-9.8 in) mahaba na may maraming mga 1-3 cm ( 0.4-1.2 in) leaflets, at isang punong-ugat na ginagamit bilang isang tindahan ng pagkain sa ibabaw ng taglamig.

Perehil ay malawak na ginagamit sa Middle Eastern, European, at American cooking. Kulot dahon perehil ay madalas na ginagamit bilang isang palamuti. Sa gitnang silangan at Europa at sa kanlurang Asya, maraming dish na may sariwang berdeng tinadtad perehil sprinkled sa itaas. Root perehil ay karaniwan sa mga sentral at silangang lutuin European, na kung saan ito ay ginagamit bilang isang meryenda o ng isang halaman sa maraming sabaw, stews, at casseroles.

## Mga sanggunian
Kategorya:Dahong gulay
Kategorya:Yerba